Diari Oficial de la Generalitat Valenciana


Sumari del DOGV 2730, del 18-04-1996 (1996/837949)

RESOLUCIÓ de 23 de gener de 1996, de la Direcció General d'Ordenació i Innovació Educativa i Política Lingüística, per la qual s'aproven determinats projectes editorials per a l'Educació Secundària Obligatòria i s'autoritza l'ús dels materials curriculars corresponents en centres docents públics i privats de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2730

Data del DOGV
:   18-04-1996

Secció del DOGV
:   ALTRES DISPOSICIONS

Número del document
:   1996/837949


Data del document
:   23-01-1996

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIó de 23 de gener de 1996, de la Direcció General d'Ordenació i Innovació Educativa i Política Lingüística, per la qual s'aproven determinats projectes editorials per a l'Educació Secundària Obligatòria i s'autoritza l'ús dels materials curriculars corresponents en centres docents públics i privats de la Comunitat Valenciana.   
El Decret 187/1994, de 13 de setembre (DOGV del 22), regula la supervisió dels materials didàctics curriculars per als ensenyaments de règim general establits en la Llei Orgànica 1/1990, de 3 d'octubre, d'Ordenació General del Sistema Educatiu, així com el seu ús en els centres docents. Aquest decret determina com a objecte de supervisió els projectes editorials i defineix els requisits que han de tenir per a la seua aprovació, la qual cosa implicarà l'homologació dels materials didàctics curriculars que resulten del seu desenvolupament perquè puguen ser utilitzats en centres docents públics i privats.  
L'article 6 de l'Ordre de 16 de desembre de 1994, de la Conselleria d'Educació i Ciència (DOGV del dia 3 de febrer de 1995) per la qual es desplega el Decret 187/1994, estableix que correspon al director general d'Ordenació i Innovació Educativa, mitjançant una resolució, aprovar els projectes editorials i homologar els materials didàctics que els despleguen.  
En virtut d'això, vistos els projectes editorials presentats a supervisió i la proposta de la comissió creada per l'ordre de 10 de maig de 1995 (DOGV del dia 2 de juny de 1995), aquesta Direcció General resol:  
Primer  
Queden aprovats per a l'Educació Secundària Obligatòria els projectes editorials supervisats que s'esmenten en l'annex, i homologats els materials didàctics curriculars que resulten del seu desenvolupament per a la utilització en els centres docents públics i privats de la Comunitat Valenciana.  
Segon   
Els materials curriculars que resulten del projecte editorial hauran de reflectir aquesta homologació en els termes següents: «Material didàctic curricular homologat per a ... (etapa i cicle o curs), elaborat segons el projecte editorial aprovat per resolució de 23 de gener de 1996 de la Direcció General dUOrdenació i Innovació Educativa i Política Lingüística, de la Conselleria de Cultura, Educació i Ciència.»  
Contra aquesta resolució, que no esgota la via administrativa, els interessats podran interposar-hi un recurs ordinari davant el conseller de Cultura, Educació i Ciència en el termini d'un mes comptador a partir de la publicació en el Diari Oficial de la Generalitat Valenciana.  
València, 23 de gener de 1996.- El director general d'Ordenació i Innovació Educativa i Política Lingüística: Alejandro BaÑares Vázquez.  
ANNEX  
- Editorial: BruÑo; projecte editorial: BruÑo E.S.O; versió lingüística: castellà; etapa: Educació Secundària Obligatòria; cicle: segon; cursos: tercer i quart; àrea: Ciències de la Natura: Biologia i Geologia.  
- Editorial: BruÑo; projecte editorial: BruÑo E.S.O; versió lingüística: castellà; etapa: Educació Secundària Obligatòria; cicle: segon; cursos: tercer i quart; àrea: Cièncias Social: Geografia i Història.  
- Editorial: BruÑo; projecte editorial: BruÑo E.S.O; versió lingüística: castellà; etapa: Educació Secundària Obligatòria; cicle: segon; curs: quart opcions A i B; àrea: Matemàtiques.  
- Editorial: Ecir; projecte editorial: Matemàtiques; versió lingüística: castellà; etapa: Educació Secundària Obligatòria; cicle: segon; cursos: tercer i quart opcions A i B; àrea: Matemàtiques.  
- Editorial: Luis Vives; projecte editorial: Edelvives de Matemàtiques; versió lingüística: castellà; etapa: Educació Secundària Obligatòria; cicle: segon; cursos: tercer i quart opcions A i B; àrea: Matemàtiques.  
- Editorial: Luis Vives; projecte editorial: Edelvives de Ciències de la Natura (Física i Química); versió lingüística: castellà; etapa: Educació Secundària Obligatòria; cicle: segon; cursos: tercer i quart; àrea: Ciències de la Natura: Física i Química.  
- Editorial: Edicions SM; projecte editorial: Llengua Francesa; versió lingüística: francès; etapa: Educació Secundària Obligatòria; cicle: primer i segon; nivells: 1, 2 i 3; àrea: Llengua Estrangera (francés).  
- Editorial: Heinemann; proyecte editorial: Teamwork; versió lingüística: anglés; etapa: Educació Secundària Obligatòria; cicle: primer; cursos: primer i segon; àrea: Llengua Estrangera (anglés).